આ પ્રકારે છ માસ કરવાથી તેના અનેક ફાયદા તેને જોવા મળે છે. જો કોઇ વ્યક્તિ પીપળાની સ્વયં પડેલી છાલ લઇ તેમાં ૩૬ આહુતિ બગલામુખી મંત્રની આપે તો તેને અનેક પ્રકારનું સુખ પ્રાપ્ત થાય છે. તેના ઉપર મા પીપલાશ પ્રસન્ન થાય છે. તે બહુ ટૂંક સમયમાં ધનવાન બને છે. પીપળાનાં પાન પગમાં લેવાં નહીં. પીપળ પાનમાં પણ સ્વયં ભગવાન વિષ્ણુ વસે છે. પીપળા પાસે સાંજે ચોખ્ખા ઘીનો દીપક પ્રગટાવવાથી તથા તેની પાસે સુગંધીદાર અગરબત્તી પ્રગટાવવાથી તેનું અજવાળું દીપક પ્રગટાવનાર તથા અગરબત્તી પ્રગટાવનારનાં અનેક જન્મો સુધી મળે છે તથા તેટલાં જ જન્મો સુધી તેનાં જીવનમાં સુગંધીરૂપી ખુશીઓ તેને મળ્યાં કરે છે. આ બધી વાત કોઇ ટાઢાં પહોરનાં ગપ્પાં નથી, પરંતુ શાસ્ત્રો આધારિત છે. જ્યાં પણ શાસ્ત્રમાં શંકાનાં વાદળ છવાય છે ત્યાં વિજ્ઞાન આવતાં લોકોને ગપ્પાં લાગે છે, પરંતુ ઉપર જણાવેલ તે તમામ બાબત સત્ય છે.